 Akizungumza na gazeti hili, Manyika alisema kwa sasa anachoangalia ni jinsi ya kupata nafasi kwa nchi za nje kwa ajili ya kupeleka magolikipa ambao wanaonekana kufanya vizuri zaidi.“Nawashauri wanawake na wasichana kuja kupata mafunzo kwani mpira wa soka kwa wanawake bado ni mgeni, hivyo wanahitajika kupata mafunzo sahihi,” alisema Manyika.Alisema kituoni kuna idadi ndogo ya makipa wanawake ukilinganisha na idadi ya makipa wanaume.Manyika ambaye pia amewahi kuidakia Yanga anaendesha programu ya mafunzo maalumu kwa nafasi ya makipa kwenye Uwanja wa Karume, Dar es Salaam.